Han-ayng Dewey

Alang sa internal nga paggamit sa Han-ayng Dewey sa Wikipedya, tan-awa ang Wikipedia:Han-ayng Dewey.

Ang Han-ayng Dewey (Iningles: Dewey Decimal Classification, Dewey Decimal System o DDC) usa ka sistema sa paghan-ay sa basahonan nga minugna ni Melvil Dewey niadtong 1876, ug miagi na sa 22 ka mayor nga rebisyon, ang labing ulahi niadtong 2004.

Ang pagkahan-ay sumala ni Dewey 
Ang DDC misulay paghan-ay sa tanang kahibalo ngadto sa napulo ka mga "klase". Gawas sa unang klase (000 Mga kompyuter, impormasyon ug heneral nga reperensiya) ang mga klase gihan-ay gikan sa balaanon (pilosopiya ug relihiyon) ngadto sa kalibotanon (kasaysayan ug heyograpiya).

Ang napulo ka dagkong klase gibahin pa gayod ngadto sa napulo ka dibisyon ug ang matag dibisyon ngadto sa napulo ka mga seksiyon. Busa ang sistema mahimong masuma ngadto sa 10 ka mga klase, 100 ka mga dibisyon, ug 1000 ka mga seksiyon.

Gawas sa mga heneral nga reperensiya ug piksiyonal nga mga sinulat, ang mga libro giklasipikar binase sa gituki, ug may ektensiyon alang sa dapit, panahon ug klase sa materyal. Pananglitan, ang 330 alang sa ekonomiya, ug ang 94 sa Uropa, busa ang 330.94 alang sa ekonomiya sa Uropa.

Ang matag libro, lakip na ang mga piksiyonal, may iyang DDC nga numero. Apan sagad sa mga basahonan ilahi ang mga piksiyonal nga libro tungod sa kadaghanan sa ubos sa 800s (diin nahimutang ang sa literatura).

Pagpanag-iya 
Ang Online Computer Library Center nakaangkon sa tatak sa negosyo ug sa katungod sa pagpatik kalabot sa Han-ayng Dewey dihang ilang gipalit ang Forest Press niadtong 1988. Ang OCLC moklasipikar sa mga bag-ong libro ug nagmentinar sa sistema. Niadtong Septiyembre 2003, ang OCLC mikiha sa Library Hotel sa kasong trademark infringement. Ang husay mao ang pagpagamit sa OCLC sa sistema bugti sa pag-ila sa hotel sa pagpanag-iya sa OCLC sa katungod sa pagpatik ug ang paghimog donasyon ngadto sa usa ka de-negosyong organisasyon nga nagpromot og pagbasa ug literasi sa mga bata.

Tan-awa usab 
 Talaan sa mga klase sa Han-ayng Dewey
 Klasipikasyong Colon
 Klasipikasyon sa Basahonan sa Kongreso
 Malukpanong Desimal nga Klasipikasyon
 Hotel Denouement, usa ka piksiyonal nga hotel sa A Series of Unfortunate Events ni Lemony Snicket
 Panagtandi sa klasipikasyong Dewey ug sa klasipikasyon sa Basahonan sa Kongreso

Mga sumpay sa gawas
  Kompletong talaan sa mga klase sa han-ayng Dewey
  Websayt sa OCLC alang sa han-ayng Dewey
  Kompletong teksto sa orihinal nga plano ni Dewey  gikan sa Proyektong Gutenberg
  ISBNdb Database  Ang tugbang nga numerong Dewey sa matag numerong ISBN
  "What's so great about the Dewey Decimal System?" sa Straight Dope (Enero 31, 2006)
  A History of the D.D.C. System and its Creator Melville Dewey 

Siyensiya sa impormasyon ug basahonan
Pagrepresentar sa kahibalo
Mga sistema sa klasipikasyon